రాగిణి ఖన్నా

రాగిణి ఖన్నా (జననం 1984 డిసెంబరు 9)] ఒక భారతీయ చలనచిత్ర, టెలివిజన్ నటి, మోడల్, గాయని, టెలివిజన్ హోస్ట్. ఆమె ఇండియాస్ బెస్ట్ డ్రామెబాజ్ (2013), గ్యాంగ్స్ ఆఫ్ హసీపూర్ (2014) వంటి వివిధ రియాలిటీ షోలకు హోస్ట్‌గా వ్యవహరించింది. భాస్కర్ భారతిలో భారతి పాత్ర, ససురల్ గెండా ఫూల్‌లో సుహానా కశ్యప్ పాత్రలకు ఆమె బాగా పేరు తెచ్చుకుంది. ఆమె 2010లో ఝలక్ దిఖ్లా జా 4లో పోటీ పడింది. ఆమె కామెడీ నైట్స్‌లో కపిల్‌తో పాటు హాస్యనటిగా అనేక పాత్రలను పోషించింది.

 కెరీర్ 

 టెలివిజన్ 
రాగిణి ఖన్నా, రాగిణి శర్మగా ఎన్డీటీవీ ఇమాజిన్‌లో రోజువారీ సోప్ ఒపెరా రాధా కీ బేటియాన్ కుచ్ కర్ దిఖాయెంగీతో తన నటనను ప్రారంభించింది. 2009లో, ఆమె సోనీ టీవీ కామెడీ షో భాస్కర్ భారతిలో చేసింది. ఆమె 10 కా దమ్ ఎపిసోడ్‌లో కూడా అతిథిగా కనిపించింది, ఆమె 1,000,000 రూపాయల మొత్తాన్ని గెలుచుకుంది. అయితే, ఆమె దాతృత్వానికి డబ్బును విరాళంగా ఇచ్చింది. ఆమె ఇమాజిన్ టీవీ రియాలిటీ షో బిగ్ మనీ: చోటా పర్దా బడా గేమ్‌లో కూడా అతిథిగా కనిపించింది.

మార్చి 2010లో, ఆమె స్టార్ ప్లస్ షో ససురల్ గెండా ఫూల్‌లో కనిపించింది. మధ్యతరగతి ఉమ్మడి కుటుంబానికి చెందిన వ్యక్తిని వివాహం చేసుకున్న అహంకారి, కానీ మంచి మనసున్న మహిళ సుహానా కశ్యప్‌గా ఆమె ప్రధాన పాత్ర పోషించింది. సుహానా పాత్రలో ఆమె నటించిన బిగ్ స్టార్ మోస్ట్ ఎంటర్‌టైనింగ్ టెలివిజన్ యాక్టర్ - ఫిమేల్‌తో సహా మరి కొన్ని అవార్డులను గెలుచుకుంది. ఆమె కౌన్ బనేగా కరోడ్‌పతి 4 ప్రత్యేక ఎపిసోడ్‌లో కూడా వచ్చి మెప్పించింది.

డిసెంబరు 2010లో, రాగిణి ఖన్నా ఝలక్ దిఖ్లా జా 4వ సీజన్‌లో పాల్గొంది. 2011 ఫిబ్రవరి 14న 9వ స్థానంలో ఉండగా ఆమె ఎలిమినేట్ చేయబడింది. 2011లో, ఆమె జీ టీవీలో స్టార్ యా రాక్‌స్టార్ అనే ప్రముఖ సింగింగ్ రియాలిటీ షోలో పాల్గొంది. ఆ తరువాత, ఆమె ఝలక్ దిఖ్లా జా 5వ సీజన్ హోస్ట్‌గా ఉంది. లైఫ్ ఓకే షో మెయిన్ లక్ష్మీ తేరే ఆంగన్ కీలో ఆమె అతిధి పాత్ర కూడా చేసింది. జనవరి 2013లో, ఆమె లైఫ్ ఓకే రూపొందించిన కుకరీ షో వెల్‌కమ్ - బాజీ మెహమాన్-నవాజీ కిలో కనిపించింది. ఆమె కామెడీ నైట్స్ విత్ కపిల్, కామెడీ నైట్స్ లైవ్‌లలో కూడా చేసింది. 2016లో, ఆమె ఏబిపి న్యూస్‌లో గుడ్ మార్నింగ్ విత్ రాగిణి ఖన్నా అనే కార్యక్రమాన్ని నిర్వహించింది.

 సినిమాలు 
2011లో, ఆమె రాకేశ్ ఓంప్రకాశ్ మెహ్రా హాస్యభరిత చిత్రం తీన్ దే భాయ్‌తో హిందీ చలనచిత్ర రంగ ప్రవేశం చేసింది. 2013లో, ఆమె పంజాబీ చిత్రం భాజీ ఇన్ ప్రాబ్లమ్‌లో పని చేసింది. ఈ చిత్రం బాక్సాఫీస్ వద్ద మంచి కలెక్షన్లను రాబట్టింది. 

అయితే, భారతదేశంలో కోవిడ్-19 మహమ్మారి కారణంగా థియేటర్లలో విడుదల కాకుండా 2020లో జీ5 ప్లాట్‌ఫారమ్‌లో 2020 మే 22న విడుదలైంది. ఆమె పుష్పేంద్ర మిశ్రా హాస్య చిత్రం ఘూమ్‌కేతులో కూడా ఆమె నవాజుద్దీన్ సిద్ధికి సరసన నటించింది.

 వాణిజ్య ప్రకటనలు 
రాగిణి ఖన్నా తన తల్లి కామినీ ఖన్నా స్థాపించిన 'బ్యూటీ విత్ ఆస్ట్రాలజీ' సైన్స్ ఆర్గనైజేషన్ కు బ్రాండ్ అంబాసిడర్. ఆమె బ్రాండ్ అంబాసిడర్‌గా బిగ్ ఎఫ్.ఎమ్. 92.7 లో 'సెహెర్' పేరుతో ఉదయాన్నే ఆధ్యాత్మిక, వెల్నెస్ రేడియో షోను కూడా ప్రారంభించింది. 2010లో, ఆమె "కుర్కురే స్పెండ్ టైమ్ విత్ ఫ్యామిలీ" పేరుతో ఫ్రిటో-లే ఇండియా ప్రచారంలో న్యాయమూర్తిగా ఎంపికయ్యింది.

ఆమె లాక్మే ఫ్యాషన్ వీక్, ఐఐజెడబ్ల్యూ.. ఇలా అనేక ఇతర డిజైనర్ల కోసం కూడా ర్యాంప్ వాక్ చేసింది.

ఆమె 2011లో క్యాచ్ ఫుడ్స్ ప్రారంభించిన "మిక్స్ ఎన్ డ్రింక్" ప్రచారానికి బ్రాండ్ అంబాసిడర్‌గా వ్యవహరించింది. 2013లో, హమ్‌దార్డ్ డివిజన్ ప్రారంభించిన "మై రూహఫ్జా స్టోరీ" యాక్టివేషన్ క్యాంపెయిన్‌లో కూడా ఆమె దర్శనమిచ్చింది.

 స్పెషల్ అప్పీయరెన్స్ 
2010లో, ఆమె స్టార్ ప్లస్ రూపొందించిన దీపావళి వేడుక కార్యక్రమం దీపావళి దిలో కి హోస్ట్ చేసింది.

2011లో షారుఖ్ ఖాన్, కరీనా కపూర్ నటించిన బాలీవుడ్ సైన్స్ ఫిక్షన్ రా.వన్ సంగీత ప్రారంభోత్సవానికి ఆమె హోస్ట్‌గా వ్యవహరించింది. ఆమె 2011 సంవత్సరానికి స్టార్ ప్లస్ ద్వారా మరొక విడత దీపావళి వేడుక కార్యక్రమాలను నిర్వహించింది. ఈ ఈవెంట్‌కు దీపావళి రిష్టన్ కి మిథాస్ అని పేరు పెట్టారు. ఆమె ఆ ఈవెంట్‌లోని వివిధ విభాగాలకు హోస్ట్‌గా వ్యవహరించింది. ఆమె తోటి స్టార్ ప్లస్ నటీమణులు దీపికా సింగ్, నియా శర్మ, పూజా గౌర్‌లతో కలిసి రుక్ జానా నహీ అనే మరో స్టార్ ప్లస్ సీరియల్ ప్రచార వీడియోలో కూడా కనిపించింది.

 మీడియా 
రాగిణి ఖన్నా తన నిష్కపటమైన, దృఢమైన స్వభావానికి ప్రసిద్ధి చెందింది. దీంతో ఆమె నవరాత్రి వంటి పండుగల వ్యాపారీకరణతో సహా సమస్యలపై బహిరంగంగా మాట్లాడింది.

లైఫ్ ఓకే వంటల కార్యక్రమం వెల్‌కమ్ సమయంలో, షోలో ఆమె, సహ-కాంటెస్టెంట్ నిగర్ ఖాన్ వాదించుకోవడం కనిపించింది. షోకి సంబంధించి  ఒక ఎపిసోడ్‌లో ఆమె తల్లి పేరును కించపరిచే రీతిలో తప్పుగా ఉచ్చరించారని రాగిణి ఖన్నా తన ట్విట్టర్ ఖాతా ద్వారా ఛానెల్‌పై ఆగ్రహం వ్యక్తం చేసింది.

 మూలాలు 
వర్గం:జీవిస్తున్న ప్రజలు
వర్గం:టెలివిజన్ నటీమణులు
వర్గం:1987 జననాలు
వర్గం:భారతీయ టెలివిజన్ నటీమణులు
వర్గం:ఇండియన్ సోప్ ఒపెరా నటీమణులు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు